《致政侍郎知郡学士赓和诗凡数篇谨用元韵寄呈知郡学士》
宋代·吕陶

玉色诸儿馥若兰，綵衣想见日承颜。尘缨远濯沧浪水，燕几深居畏垒山。

俗眼漫讥身察察，人情方喜志閒閒。夕阳归兴随飞鸟，真意无人语此还。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。